**П Р Е Д Л О Г**

**Скупштина градске општине Гроцка** на седници одржаној дана **\_\_\_\_\_\_\_\_\_\_\_\_** **2025.** **године** на основу члана 29. став 1. тачка 3., члана 41. став 1. тачка 5. и став 3. и члана 42. Закона о смањењу ризика од катастрофа и управљању ванредним ситуацијама („Сл. гласник РС“, бр. 87/2018) у складу са Уредбом о саставу и начину рада штабова за ванредне ситуације („Сл. гласник РС“, бр. 27/2020) и члана 41. Статута градске општине Гроцка („Сл. лист града Београда“, бр. 42/08, 17/10, 59/11, 36/13, 80/14, 80/19 и 68/20) донела је

**РЕШЕЊЕ**

**О ОБРАЗОВАЊУ ШТАБА ЗА ВАНРЕДНЕ СИТУАЦИЈЕ**

**НА ТЕРИТОРИЈИ ГРАДСКЕ ОПШТИНЕ ГРОЦКА**

**I/** Образује се Штаб за ванредне ситуације на територији градске општине Гроцка (у даљем тексту: Општински штаб) у следећем саставу:

**Командант Штаба:**

* Александар Рајковић, председник градске општине Гроцка,

**Заменик команданта Штаба:**

* Весна Дамњановић, заменица председника градске општине Гроцка

**Начелник Штаба:**

* Лазар Максимовић, млађи полицијски саветник

**Чланови Штаба:**

1. Др Ђорђе Станојевић, председник Скупштине ГО Гроцка;
2. Данијела Јоксимовић, војни службеник–представник Министарства одбране Републике Србије
3. Владо Радовановић, члан Већа ГО Гроцка;
4. Филип Анђић, члан Већа ГО Гроцка;
5. Мирољуб Јевтић, члан Већа ГО Гроцка;
6. Саша Миленковић, начелник ПУ Гроцка;
7. Зоран Живановић, командир Ватрогасне станице Гроцка;
8. Војислав Бјелобаба, Електродистрибуција Београд - погон Гроцка;
9. Борко Бали, директор ЈП за развој градске општине Гроцка
10. Дејан Миланковић, директор ЈП „Пијаце и зеленило Гроцка“
11. Драгана Вујанић, директор ЈП „Водовод и канализација“ Гроцка;
12. Никола Мацановић, директор Привредног друштва „ЕКО ГРОЦКА“ ДОО;
13. Далибор Арбутина, генерални директор ЈП „Нуклеарни објекти РС“;
14. Др Небојша Благојевић, директор Дома здравља Гроцка;
15. Милица Марица, секретар Црвеног крста Гроцка;
16. Сузана Аничић Ердевички, послови ванредних ситуација и заштите од елементарних непогода
17. Радосав Богдановић, помоћно технички послови у поступку ванредних ситуација и заштите од елементарних непогода
18. Маринко Бабић, лице задужено за послове планирања одбране у случају ванредних ситуација и заштите од елементарних непогода;
19. Милоје Рајковић, директор предузећа „Нова Шумадија“ Гроцка;
20. Ивица Душић; предузетник
21. Ђорђе Давидовић, предузетник

**II/** Општински штаб, по потреби, посебним актом образује помоћно стучно-оперативне тимове за специфичне задатке заштите и спасавања.

У општински штаб по потреби и позиву укључују се:

- руководиоци организационих јединица Управе градске општине Гроцка,

- стручна лица на сталном раду у органима градске општине Гроцка,

- стручњаци из одређених области на радном ангажовању ван градске општине Гроцка.

**III/** Распоређивање лица на одређене дужности у Општинском штабу или стручно-оперативним тимовима, односно ради обављања оперативних задатака Општинског штаба, врши Командант штаба или лице које он овласти.

**IV/** Општински штаб обавља следеће послове:

* предлаже доношење одлуке о проглашењу ванредне ситуације;
* руководи и координира рад субјеката система заштите и спасавања и снага заштите и спасавања у ванредним ситуацијама на спровођењу утврђених задатака;
* руководи и координира спровођење мера и задатака цивилне заштите;
* разматра и даје мишљење на предлог процене угрожености и предлог плана заштите и спасавања у ванредним ситуацијама;
* прати стање и организацију заштите и спасавања и предлаже мере за њихово побољшање;
* наређује употребу снага заштите и спасавања, средстава помоћи и других средстава која се користе у ванредним ситуацијама;
* стара се о редовном информисању и обавештавању становништва о ризицима и опасностима и предузетим мерама;
* разматра организацију, опремање и обучавање јединица цивилне заштите, овлашћених, оспособљених правних лица;
* процењује угроженост од настанка ванредне ситуације;
* доноси наредбе, закључке, препоруке;
* сарађује са штабовима суседних јединица локалне самоуправе;
* именује повереника заштите и заменика повереника заштите у насељеним местима;
* разматра и прелаже доношење одлуке о организацији заштите и спасавања на територији градске општине Гроцка;
* ангажује оспособљена правна лица и друге организације од значаја за потребе градске општине Гроцка;
* обавља и друге послове у складу са законом.

**V/** Општински штаб као орган руковођења активностима заштите и спасавања на територији градске општине Гроцка доноси наредбе, закључке и препоруке у складу са позитивним прописима.

**VI**/ Послови из става 4. овог решења финансирају се из буџетских средстава у складу са Законом.

**VII/** Управа градске општине Гроцка, у оквиру својих надлежности, за потребе Општинског штаба обезбеђује обављање управно-правних, административно-техничких и других послова од значаја за планирање, спровођење мера и извршавање задатака утврђених прописима.

**VIII/** Овим решењем стављају се ван снаге решења Скупштине градске општине Гроцка о образовању Штаба за ванредне ситуације на територији градске општине Гроцка бр. 112-127 од 03. октобра 2024. године и бр. 112-53 од 25. марта 2025.године.

**IX/** Ово решење ступа на снагу даном доношења.

**СКУПШТИНА ГРАДСКЕ ОПШТИНЕ ГРОЦКА**